***Tko zna?***

Sjedim kraj Dunava...

Razmišljam…

Koliko je baš na ovom mjestu

mladih života izgubljeno?

Bilo to zbog pucnja puške,

bačene granate

ili tajanstvenog nestanka…

Previše je vukovarskih mladih života tragično izgubljeno.

Te moje misli,

tu moju sjetu,

u trenutku prekine žamor

i smijeh dječje igre.

Oni su tu,

vratili su se!

S dječjih igrališta,

odlaze u školske klupe.

Nakon toga slijede,

slatke, srednjoškolske muke.

Mnogi svoje školovanje

završe na vukovarskom veleučilištu…

Vukovar danas ima,

prošlost koje se prisjeća,

sadašnjost koju živi,

budućnost koju iščekuje...

 Budućnost su:

 roditelji

 koji s djecom bezbrižno šeću vukovarskim muzejima;

mladi

koji sklapaju nova prijateljstva u nepobjedivom *gradu heroju;*

volonteri

koji nesebično pomažu potrebitima;

zaljubljeni

koji vrijeme provode na vukovarskoj Adi,

na vrhu vodotornja,

u *Cinestaru…*

Budući reprezentativci

treniraju na vukovarskom nogometnom igralištu.

Sve se u trenutku promijenilo,

sve postaje veselo.

Onaj mažoret ples,

onaj izlazak s društvom.

Ne znam što je uzbudljivije,

spremati se u noćni izlazak,

ili iščekivanje vrućeg sunca,

za odlazak na kupalište?!

Sve je tu,

sve što mladi čovjek treba,

sve o čemu sanja...

Tko zna?

Možda i mene u Vukovaru čekaju studentski dani,

možda i mene u Vukovaru čeka sretna mladost,

možda i mene u Vukovaru čeka ljubav?...

**Sara Matulin**

*Razred:* ***8.b***

*OŠ Jože Horvata Kotoriba*

*Mentorica: Nikolina Fuš Zvošec, prof.*

*Telefon: 040/682-124 (škola)*

*Mob. 099/5649564*